(6 ก.ย.) นางอ้อยใจ ศรีสุวรรณ ประธานแม่บ้านหมู่บ้านเศรษฐกิจพอเพียง (หมู่บ้านแม่ม่าย) จ.นราธิวาสซึ่งสูญเสียสามีที่ถูกคนร้ายลอบสังหารขณะปฏิบัติหน้าที่รักษาความสงบในพื้นที่ปัตตานี กล่าวว่า หลังจากได้เข้าเฝ้าฯรับเสด็จ สมเด็จพระบรมโอรสาธิราชฯสยามมกุฎราชกุมารที่เสด็จพระราชดำเนินแทนพระองค์ พร้อมด้วย พระเจ้าวรวงศ์เธอ พระองค์เจ้าศรีรัศมิ์ พระวรชายาฯและพระเจ้าหลานเธอ พระองค์เจ้าพัชรกิตติยาภา มาทรงเยี่ยมเยียนราษฎร และทอดพระเนตรโครงการหมู่บ้านเศรษฐกิจพอเพียง บ้านลอตันบาตู อ.เมืองจ.นราธิวาสและมีพระปฏิสันถารเกี่ยวกับชีวิต"พร้อมกันนี้ สมเด็จพระนางเจ้าฯพระบรมราชินีนาถ ฝากมาบอกว่า ขอให้ทุกคนรักชาติและประพฤติตนเป็นคนดี ครั้งนี้ สมเด็จพระนางเจ้าฯ ไม่สามารถเสด็จ ฯ มาได้ ให้พระองค์มาแทน สมเด็จพระนางเจ้าฯ ทรงห่วงใยทุกคนในหมู่บ้าน และขอให้ทุกคนในหมู่บ้านอยู่อย่างมีความสุข ซึ่งทำให้สมาชิกกลุ่มสตรีแม่ม่ายจำนวน 103 คน ที่อาศัยในโครงการหมู่บ้านเศรษฐกิจพอเพียงในสมเด็จพระนางเจ้าฯพระบรมราชินีนาถรู้สึกซาบซึ้งในน้ำพระทัยเป็นล้นพ้น และหาที่เปรียบมิได้" ประธานแม่บ้านหมู่บ้านแม่ม่าย กล่าว
ประธานแม่บ้านหมู่บ้านเศรษฐกิจพอเพียง (หมู่บ้านแม่ม่าย) จ.อะไร 
นราธิวาส